cyanic-selkie/wikianc huggingface dataset:
Boholu
Boholu ya'ia da'ö no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2029.
Hilihöru, Bawölato
Hilihöru ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2005.
Ya'ahowu
Ya'ahowu, ya'iada'ö fehede fangowai na falukha ba nono niha, gofu ha niha, gofu ha mega, ba gofu heza (hezo, hendre, haega) manö alua. Fanema li wangowai da'ö ba fagölö ira li fangowai, tewa'ö göi: Ya'ahowu! Na no fagema li wangowai simanö ba teboka sa'ae lala ba wamahatö tödö ma eraera ba wanguhuo'ö ma ba wamatunö ngawalö hadia ia zotuho.
Eluaha Ya'ahowu
Ya 'ahowu, fangowai ba Li Nono Niha ni oguna'ö Sundermann ba wo'ali Buku Ni'amoni'ö, tehalö moroi ba ngawua wehede ehowu (Li Indonesia, subur), ya ehowu (semoga subur), tobali ya'ahowu (diberkatilah, damailah). Eluaha wangowai andrö ba fakhai ia ba zura Ni'amoni'ö sanandrösa ba wehede Yesu me'ifahaö niha sato. Ösi wamahaö andrö ba mame'e fa'aboto ba dödö ba i'anemai'ö göi mo'ösi ia fame'e howuhowu khö ndra nifahaö-Nia. Tola tefaigi da'e ba Matai'o faza 5 simane ba ayati 3, ”Ya'ahowu zi numana tödö, me khöra mbanua zorugo andrö”; ma zui ba ayati 4, “Ya'ahowu zebolo tödö, me ya'ira zokhö ulidanö dania (4)” btn. Andrö börö da'ö tola teŵa'ö na te'owai niha ba wehede Ya'ahowu no a'i fagölö ira na tefahowu'ö ma zui te'andrö ena'ö ifahowu'ö so'aya niha ni'owai andrö.
Tola muŵa'ö wa fangowai Ya'ahowu andrö ba abölö abakha geluahania moroi ba wangowai tanöbö'ö simane selamat pagi ba Li Indonesia. Lö teba'a ba lö göi iba'agö zi samösa niha khö niha bö'ö ba wamake ya'ia. Tola manö mufake ba niha gofu hadia wetaronia ba hada, ba agama, ma zui ba wamareta. Samösa iraöno, si lö sikola,  ma si lö fa'atuatua ba tola lafake wangowai da'ö na la'owai zalaŵa, camat, bupati, fandrita, satua mbanua, btn.
Hilimbulaŵa
Hilimbulaŵa no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2006.
Lofo
Lofo ya'ia da'ö fa'ambö balazo ni'a sero ma'ökhö eluaha ba Li Indonesia musim kelaparan. Ba ginötö me föna no irai alua mbaŵa lofo sabölö-bölö ya'ia da'ö lö tesöndra mbalazo simane fakhe, gowi, gowirio, gae, talö, ba tanöbö'önia ba Danö Niha, irege ato niha safuo ba so göi zimate börö wa'olofo, simanö nidunö-dunö ndra satua si no alua ba zi lalö.
Ya'ahowu
Mangalui Niha ba gotalua zato
Na ba danö wekoli so nono Niha ba asese te'oguna'ö wehede andrö sitobali lala wamareso hadia so nono Niha tanöbö'ö sahatö ba zi so ia. Na so samösa ba gotalua zato ba nalö i'ila hadia so nono Niha bö'ö ba da'ö ba tola manö ifazaumba wehede ya'ahowu ba dalumbanua simane na i'owai niha sito'ölö. Ba naso zanema fangowai andrö ma so zi tokea ma so zamaigi ya'ia töratöra na itete fanofu hadia ya'ia ni'owai ba Li Niha ba tatu manö i'ila wa so nono Niha ba zi so ia.
Lofo
Hana wa so ginötö lofo
Inötö lofo ma lafotöi ia "Bawa Lofo" alua ia na no irugi mbaŵa wa'abasaki ba zi hauga banua sifahatö ba simanö göi mbanua ba zitefasui, basaki ma lö tesondra gowöliwa mbalazo. Duma-dumania ba zi sambu-sambua banua ma ba zisambua soi, ilau lökhö mato döfi wa'ara, lualuania oköli danö, basaki tesöndra nidanö. Na alua zimanö fefu zohalöŵö ba danö a'oi fa'ala'alai dödö, me tebai mananö fakhe ba laza, rokomö fefu zinanö agaleu mbulu lö mowua börö walö idanö, simanö göi zangai gitö lö kalua gitö hafea me'oköli mangaruru mbulu. Hadia zalua fa'abudödö me a'oi agafuo ba oya zimate gurifö ba simanö göi niha börö melö tesöndra mbalazo ni'oguna'ö. Da'ö zi no agalua ba zi no numalö ba irugi mane ma'ökhö.
Ya'ahowu
Mangalui Niha ba gotalua zato
Fangalui ono Niha ba gotalua zato tenga sa ha fehede Ya,ahowu. Tola manö göi mutötöi wehede li Niha tanöbö'ö. Sito'ölö nia na irongo li Niha ono Niha ba i'anemai'ö ifakhölö ia wangalui heza so niha sihede.
Lofo
Fönada so lofo si fagölötö
Si so khöda böi muhori-horigö, mu'angeragö hadia zoguna mahemolu khöda, si so bolo mbenua tanö zinanö hadia manö sitola mu'a taha-taha wa'olofo ba ginötönia dania.
Taman Ya'ahowu
Taman Ya'ahowu, sambua naha si no lahaogö ira samatörö ma famareta tobali si so ba Gunungsitoli, Kabupaten Nias. Me itörö ndruru danö, si ŵalu koma fitu (8,7) Magnitudo, me luo dua wulu mbaŵa si tölu döfi si dua ngahönö a lima (20 Maret 2005), bözi felezara aefa fele lima (23.15) ba zibongi, oya zi tekiko, ato zimate, ba no fa'abu dödö zanörö Tanö Niha meluo da'ö. Moroi ba zalua andre, irege me no toföfö ia, ba no mozaŵa-zaŵa ma'ifu ba wo föfögö hewisa ba wo fangamöi fefu si no tekiko andrö. Fagohesa tanga fefu niha, ba lö ara si'ai ba no tola to föfö. Waha-waha nomo sitekiko, sambua fökhö ba wamareta meluo da'ö, hezo la fazaumba, ba hiza me möi gubernur ba Danö Niha, ba itema li samösa zohalöŵö ba wamareta fetaro samaondragö ira amada andrö ba wa'atoharera ba wamareso ndruru danö andrö, imane ta fazaumba ba ngai nasi (pantai) gamaudu fasa lagundri, ba fatema ba dödö namada gubernur meluo da'ö, ba dödönia ha hulö möi fanimbu ya'ia sitobali fangazökhi monönö wa'ebolo danö ba mbewe nasi ba Gunungsitoli.
Lö ara aefa wa'abu dödö da'ö ba mohalöŵö fefu niha, ba tohare göi wanolo moroi ba NGO ba wangahaogö Tanö Niha, ba hiza no mozökhi, fefu zasao no mege, ba lafadaya, ba no tola lafuli la fasindro khönia ngawalö gödo ma omo. Ba moroi ba naha zasao da'ö iada'a no sambua naha sibaga sibai ba Gunungsitoli, nibe'e töi Taman Ya'ahowu. Lö mu'odödögö sibai wamalua ya'ia ba hiza fagohesa danga ndra samatörö, no möi fa'asökhi ba mbanua ba Gunungsitoli, Kabupaten Nias. Taman Ya'ahowu, sambua naha solohe fangi'ila niha sato, he si so ba hulo Tanö Niha, ba simanö göi niha simöi ba da'ö soroi mbanua soi bö'ö moroi sa. Ba me döfi dua ngahönön a felewitu (2017) no la'oguna'ö ba zi'oföna sibai ba tehöngö ba zifasui, börö meluo da'ö lafalua Fahulösa Ya'ahowu (festival Ya'ahowu), ba wondröni tödö nono mbanua, ba no iada'a, no sambua naha ohitö dödö, na no örugi Danö Niha, ba nalö simöi'ö ba Taman Ya'ahowu, hulö zilö sangawuli ndra'ugö. Naha safökhö aröu ba duduma hörö, ba adöni dödö, me tola möi naha wakodasa sitobali fanörötödö, ba zi so miföna na anau ginötö.
Agustinus Hippo
Agustinus Hippo (li Latin, Aurelius Augustinus Hipponensis, 13 November 354 - 28 Agustus 430) ma asese lakaoni khönia Santo Agustinus, no samösa filsuf ba teolog Kristen moroi ba götö mböröta ndra niha Keriso. No tobali ngawalö zinurania fondrou'ö wa'auri fa'anihakeriso awö wondrou'ö filsafat ba teologi ba Eropa. Agustinus no göi uskup Keuskupan Hippo Regius (iada'a töinia Annaba, Aljazair) ba Numidia (sambua provinsi Roma ba Afrika me luo da'ö). Ya'ia andre no samösa ba gotalua ndra tokoh Gereja fondrege tehöngö moroi ba mböröta Gereja börö wa'oya mbuku si no isura ba me ato niha sangoguna'ö ya'ia irege lasöndra haga ba wa'auri ba ba wamatira. Moroi ba gotalua mbuku soya andrö so dombua mbuku fondrege oya labaso niha: De civitate Dei contra paganos (Banua Lowalangi) ba Confessiones ("Ngawalö wangaku").
Astronomi
Astronomi no sambua mbolo famahaö ma ilmu sangosili fefu hadia ia zi so ba mbanua si yaŵa (ma baerolangi). Ba da'ö faböbö fefu mbotoŵa samasui luo nifotöi planet simane Merkurius, Venus, Mars, btn. fao ba da'ö Tanö si so niha. Baero planet so göi luo ba döfi, heŵa'ae luo samösa sindruhunia no döfi.
Angowuloa fefu ndröfi si fahatö si no fa'ohe fefu börö wondröni nifotöi gravitasi lafotöi galaksi. Galaksi si so ya'ita andre lafotöi bimasakti ba li Indonesia, bahiza ba li bö'ö latötöi lala safönu idanö zusu (li Inggris The Milky Way, li Jerman Die Milchstrasse), börö me oroma ia hulö lala safönu haga safusi simane idanö susu (faigi foto galaksi bimasakti ba nga'örö andre).
Fangosisi astronomi no tefalua i'otarai ngahönö fakhe me föna, ba hiza börö teknologi si so iada'a abölö aoha khö niha mane ma'ökhö wangosisi fefu ngawalö ndröfi ba zi sambua galaksi.
Baero observatorium (fakake sebua ba wangosiligö baerolangi, li Indonesia teropong) si no mufazökhi ba zi ha'uga nahia ba gulidanö, no göi mufatenge oya wakake wangosili baerolangi nifotöi satelit sohörö-hörögö planet ma zui ndröfi.
Baero satelit ba so göi göfa sihombo baerolangi (li Indonesia wahana luar angkasa) si no mufatenge ba luo, baŵa ba Mars ba tanö bö'önia. Me Desember 2021 irugi luo "Parker Solar Probe", sambua botoŵa nifatenge NASA ba luo.
Börö me no oi aröu sibai ngawalö ni'osili andrö baerolangi, lö lala wangosisi ya'ia simane si to'ölö mufalua ba danö. Börö da'ö metode nifalua ndra ere astronomi, lafazökhi ua nifotöi teori. Ba lahaogö wamareso teori andre irege aro sa'ae ia.
Awena molo'ö teori andrö la'omböi göfa baerolangi ba lafatenge, simane me lafatenge Apollo 11 ba mbaŵa me döfi 1969. Bakha ba Apollo 11 andre so Neil Amstrong, Edwin Aldrin ba Michael Collins, irege tobali ira niha si föföna sibai manguhundragö mbaŵa me 21 Yuli 1969.
Sangosisi astronomi
Fangosisi astronomi no lalau niha i'otarai me föna, he ba Asia (ira niha Mesopotamia ba Fenisia) ba simanö göi ba Eropa (niha Yunani).
Fangi'ila ba geometri moguna sibai ba wondrou'ö fangosili'ö baerolangi. Niha Yunani Eratosthenes ba Aristachus la'oguna'ö wangi'ilara ba geometri ba wanu'a ulidanö.
Bakha ba mbukunia sotöi "Almagest" isura Claudius Ptolemy wa tanö si so ya'ita andre no fusö galaksi bimasakti (lafotöi ia teori geosentris), eluahania luo, planet ba ndröfi oi mamasu-masui danö. Teori andre fatema ba niha no töra sambua ngahönö fakhe wa'ara.
I'anema'ö fatema teori andre ba gotalua ndra sangi'ila ba matematika ba zi sagörö Eropa, fao ba da'ö Galileo Galilei, sabölö tehöngö ba gotaluara. I'otarai da'e sa'ae ba no te'oguna'ö wangosisi ilmiah ba astronomi.
Luo
Haga luo andrö no moguna sibai tenga ha ena'ö muhaga danö ba tola ta'ila hadia ia, bahiza haga luo andre göi mame ena'ö tefazökhi Vitamin D, soguna sibai ba mboto niha, ba ena'ö tumbu wa'abölö nifotöi energi ba zinumbua ba ba zauri fefu (töi ilmiahnia fotosintesis).
Ba börö me ifagaolo-gaolo ia tanö, andrö wa sambua ngai danö itaria i'otahögö luo (ba börö da'ö humaga danö ba laŵa'ö niha sima'ökhö) ba itaria lö'ö (ba börö da'ö ogömi danö ba laŵa'ö niha sibongi).
Baŵa
Baŵa no sambua mbotoŵa samasu-masui tanö. Lö muhaga ia simane planet, bahiza na göna ia haga zino, itimbagö haga andrö hulö zörömi. Andrö wa oroma khöda haga mbaŵa, töra-töra ba zibongi. Fa'ara mbaŵa ba wamasui tanö la'oguna'ö niha ba wangerai inötö ba gulidanö. Sara waŵa eluahania inötö irege ifasui danö sakali baŵa.
Tanö Niha ba UNESCO
Tanö Niha sambua hulo si no sökhi sibai ba na me föna no ambö la'ila niha hulo andre, ba hiza ba ginötö iada'a meno monönö wangi'ila, ba no sa'ae aboto ba dödö niha, wa tenga sa'ae halöŵö sabua ba wangombakha ba niha misa hadia zalua ba zi sambua nahia. UNESCO ya'ia da'ö fangadogo-dogo'ö moroi ba wehede United Nations Educational, Scientific and Cultural Organization sambua mbagia moroi ba gangorudua dozi soi ba zi sagörö ulidanö ma PBB so urusi ngawalö zifakhai ba wa'auri niha ba zisambua mbanua, ba hiza soi Indonesia, la faigi wa soi niha moroi ba Danö Niha, no tola möi ondröita ni rorogö sitebai taya, ba hiza ha wa abölö sökhi na tobali soi ni'ila niha ba zi sagörö ulidanö ba UNESCO.
Sitobali dane-dane wa terou dödö UNESCO andre ba wamili Tanö Niha sambua moroi ba zoya zilö tola lö'ö la rorogö ia, me barö ginötö ba zi hauga fakhe andre, niha moroi ba Danö Niha, no larorogö ngawalö hada, lala wa'auri si no la aurifagö i'otarai mbörö danö tanö mege ofeta ma'ökhö. Si no tobali famatunöra, wa tefili mbanua Bawömataluo si tobali banua si lö olifu gangolifa hada. Ba me ngaluo si önö ba mbaŵa si fulu döfi si dua ngahönö a siŵa (6 Oktober 2009), no tesura döi Desa Bawömataluo, Kecamatan Fanayama ba UNESCO hewa'ae nasa fetaronia lö sitatu (tentatif), ba no sambua fa'atedou ba gotalua hulo tanö bö'ö misa ba zi sagörö Indonesia. Ba da'a moguna wahasara dödö nono mbanua ba wo zago ngawalö lala wa'auri si no lafakhoi ba huku hada ira satua meföna. Manötöna dödö Nono Niha, ena'ö fefu wa'asökhi si so ba Danö Niha tobali fondrou'ö fondröni tödö ndra talifusö si oroi baero hulo Danö Niha.
Lowalangi
Lowalangi andrö, ba no sa töi Samatörö gulidanö awö nösinia ma'afefu, molo'ö niha samati. Sinduhunia, döi 'Lowalangi' andre mube'e khö sokhö mbanua yaŵa ba wamati Nono Niha meföna. Tobali la'oguna'ö ia Niha Keriso ba Danö Niha me i'oguna'ö wehede da'a Denninger ba wo'ali Zura Ni'amoni'ö ba Li Niha.
Lowalangi molo'ö Niha Keriso
Lowalangi molo'ö Niha Keriso, ba no sa Lowalangi si Samösa Tölu (Tritunggal): Ama, ba Ono, ba Eheha Ni'amoni'ö.
Kefe
Kefe ya'ia da'ö no sambua dandra resmi ni'oguna'ö ba wowöli gofu hadia ia ba zi sambua negara, he ba wowöli gama-gama, fakake, bolo mbenua, btn. ba he ba wowöli wa'erege dödö ma böli gölö) (li Indonesia upah ma gaji) ma zui ba wowöli nifotöi jasa (li Inggris, services).
Me föna me lö nasa so dandra gefe, labu'a gofu hadia ia ni'ölira niha faoma gama-gama tanö bö'ö (li Indonesia, barter). Duma-dumania na omasi ira la'öli sadumba mböra ba labu'a mbölinia faoma sara nono manu, ma zui 5 ngawua mbanio, ma zui sagörö mbagolö btn.
Kefe tola tefazökhi moroi ba garate, plastik ma zui firö (li Indonesia, logam). Ba ginötö iada'e, inötö digital, kefe tenga sa'ae ha tandra ni'ila hörö ba nibabaya tanga. So göi gefe digital simane nifotöi pulsa bakha ba telefon ma zui token sasese te'oguna'ö ba wamaisa nifotöi games ma zui gefe digital simane bitcoin. Itugu ato niha sanema böli gama-gama nifamawara bakha ba gefe digital andre.
Hikaya gefe
Ba mböröta, niha lö fangi'ila hewisa lala ba wamönui ngawalö zoguna ba wa'auri zamösana. Lalau malu utu ndru'u ba ginötö tohare wa edöna manga, lahaogö nukhara samösa moroi ba mbotoŵa si so ba zifasui ya'ira. Ba wa'atedou ginötö, lö tobönökhi ngawalö zoguna ba niha ni aluira ma ni haogöra samösa. Irege ba ngawalö zoguna sitebai la'a'asogö, moguna labönökhi ia moroi ba zi so ba nawö. Eluahania, si so ba zi samösa löhadöi ba zi samösa, da'ö ni faluluira ma faoma labagi khö nawöra Da'a mböröta wa'aso lala wamalalini dozi ni'okhögö, ma ba li si no la'ila niha ya'ia da'ö barter Hiza, ba wamalua da'a, oya zo'amböta. Simane somasi zi samösa niha, oi lö dozi so ba zi samösa niha bö'ö. Tenga ha da'ö, fa'ebua, fa oya zedöna la falalini, lö fagölö-gölö wa'ebua ma fa'abuania. Hiza lala da'a tebai tobali fangazökhi, inönö meluo da'ö ato niha oi ata'u wamalua famalalini ngawalö mbotoŵa me so zangöhörö-hörögö. Lala nitörö famaedo lala da'a ya'ia da'ö tebörögö tumbu zöndra ena'ö so mbotoŵa ni'oguna'ö sitobali fakake ba wowöli ngawalö zoguna. Botoŵa ni'osara'ö meluo da'ö, fakake ma botoŵa si'oi la'ila niha ma na ba li Inggris lamane; generally accepted, so harago, soguna ba wa'auri dozi niha; simane asio si no labali'ö botoŵa fowöli ba Romawi faoma sitobali gazi ba zohalöŵö. Si no lafalua niha Romawi da'ö ofeta ba danö ba Inggris nifotöira ba da'ö ni'oguna'ö irugi ma'ökhö ya'ia da'ö; salary moroi ba ŵa'a li bahasa Latin nitötöira faoma fehede; salarium na la fo'eluaha ia ya'ia da'ö asio. Hewa'ae fakake fowöli no tefa'aso meluo da'ö, so nasa khönia wa'abasakhi. Ya'ia da'ö ba wotatugöi ha wa'ebua, ha wa'oya na edöna la irö'ö, me lö fataha ara ia.
Aefa da'ö sa'ae ba tohare gefe loga. Kefe loga andre te fa'aso ia si'oföna sibai ba ndröfi si 1000 S. M. ba Tiongkok. Kefe loga la fili sitobali botoŵa fowöli so harago, ba meluo da'ö no sambua fa'omasi niha ba gefe loga andre, me tola ara la'irö'ö niha, ba lö alio tekiko faoma aoha wamindrakö hezoso zomasi la'irö'ö ia niha. Kefe loga sitobali botoŵa ni'oguna'ö na so ni'öli, me no tobönö khönia goi-goi simane tehaogö moroi ba gana'a ba simo. Kefe loga ana'a faoma simo ma latötöi ia meluo da'ö kefe ma uang penuh ba li Inggris la tötöi ia faoma full bodied money. Eluahania, so harago tenga ha moroi ba zi tesura mi sa ba gefe loga, fakake wangahaogö kefe loga da'a no moharago sibai, ba oi tola la irö'ö ia dozi niha sokhö kefe loga andrö, lö famatimba.
Idugu manöi wa'atedou wa'atefuta lala halöŵö niha, so zöndra wa kefe loga si no lahaogö meluo da'ö, lö dozi tola möi fombai lala gowöliŵa niha, me kefe loga andrö no fagambö-gambö, tebai ibönökhi moroi ba wa'ato niha sangoguna'ö ya'ia. Baero da'ö, fangehaogö ya'ia, abua ma'ifu me tehalö moroi ba gana'a faoma simo, irege moroi ba wo'amböta da'a, möi börö wanga'asogö kefe karate. Kefe karate si'oföna sibai la'oguna'ö ba Tiongkok me inötö wamatörö Dinasti Tang. Ba mböröta, kefe karate andre, labali'ö ia famalalini ba wame'e harago ba gana'a ba simo. Ba eluahania wa kefe karate so zawili meluo da'ö, sitobali kakatanga faoma fokhö ana'a ba simo, sitobali girö-girö na la'oguna'ö gana'a andrö ba wa'alio. Ba wa'atedou ginötö aefa da'ö, lö sa'ae la'oguna'ö gana'a fakake wowöli hadia ia, hiza ana'a ha sitobali gade ma ba kakatanga. Na fanukari owöliŵa, mangoguna'ö kefe karate.
Fangoguna'ö Kefe
Molo'ö si no la'ila niha sato, kefe andre moguna sitobali dela ba wanga'i si sambua mbotoŵa sedöna omasi i'okhögö samösa niha Bada'a tou so dombua wangoguna'ö kefe, ya'ia da'ö fangoguna'ö Sinduruhu ma fungsi asli faoma fangoguna'ö Onönöta ma fungsi turunan.
Fangoguna'ö Sindruhu (Fungsi Asli)
Fangoguna'ö Sindruhu ma Fungsi asli moroi ba gefe ya'ia da'ö so tölu gunania; sara; sitobali fakake wowöli, ma fanukari mbotoŵa somasi niha, dua; sitobali fakake fangerai harago, ba si tölu; sitobali fangirö'ö nilai.
Li si bohou
Li si bohou, ya'ia da'ö no te tandrösaigö ba wehede salua ba mbawa niha Keriso ba ginötö wangandrö, li sibohou molo'ö taromali tebai ni o'ö-o'ö fagölö ira tandra fanema'ö Eheha. Ba Li Indonesia ia bahasa lidah ma bahasa Roh. Ba li sibohou na ba danö niha asese laŵa'ö, fa'abölö wangandrö, irege lita ia, maniri-niri ba lö sangila eluaha li nia ba ginötö da'ö, ha si so fangi'ila (karunia) moroi khö zokhö ba zisamösa niha irege tola ifo'eluaha li da'ö. Li si bohou ya'ia da'ö no sambua gangolifa li ba zi sagörö ulidanö si tebai la tanö ba dödö, me tenga moroi ba niha gulidanö ia, li ni be'e Zo'aya ba niha ni'omasi'öNia. Si to'ölönia, solau li si bohou ba so khönia wangi'ila ma hulö za ma'ele'ö, irege moguna sibai ia ba gotalua niha keriso, ba wangombakha hadia zedöna alua ia da'a ba he göi salua ba zi soföna silö alua na. <references group="ba sura gamabu'ula Li sifofona (ba Li niha)" />
Li Niha
Li Niha ya'ia da'ö no sambua li ni'oguna'ö niha si toröi ba Danö Niha ba ba hulo-hulo si fasui khönia. So ambö töra fitu ngaotu ribu niha sangoguna'ö Li Niha.
Ombölata, Sirombu
Ombölata ya'ia da'ö no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2015.
Li Niha
Ngafu Li Niha
Molo'ö Lea Brown so tölu ngawa Li Niha nifotöi dialek ba Li Indonesia:
Lafotöi ngawa fefu ngawalö li andre me no fahatö sibai ira. Lö aröu sibai wa'afabö'öra simane ba gotalua zi dombua li si fabö'ö, ba hiza ha ba wa'afabö'ö ngawua wehede ni'oguna'ö, si mane na laŵaö saekhula ba li raya, ba laŵaö banio ba li otalua ba ba li yöu. Molo'ö Nothofer arakhagö 80% fagölö fefu ngawa li andrö.
Heŵa'ae simanö abölö muzawili Li Yöu börö me no la'oguna'ö Li Yöu andre ira falito Protestan ba woraka Zura Ni'amoni'ö, irege muzawili ia ba zi sagörö Tanö Niha.
Famoligö ba fanura
Ba Li Niha so mato ha'uga ngawua li si so ha ba Danö Niha. Duma-dumania famoligö li nisura faoma ö ba ŵ (da'a dombua hurufo nifili Sundermann ba wanura li andrö). Ba hiza li sindruhu si so ha ba Danö Niha (Li Indonesia, khas) ya'ia da'ö kh ba ndr. Tonönö ba da'ö wangulu mböröta ngawua wehede ndrege wetaronia bakha ba huhuo simane ama tobali nama, bagi tobali mbagi, eleŵazi tobali geleŵazi ba tanö bö'önia. Baero zi so ha ba Li Niha andre inönö na sa Sundermann wangoguna'ö nifotöi apostrof (tandra ) ba wanandrai hurufo nihöndrögö simane ba wehede bini'ö ma la'a-la'a.
Fehede fangali
ha ba wehede niha yöu so, ha ba niha raya.
1. = niha si oföna
2. = niha si dua
3. = niha si tölu
sms = samösa
oya = töra samösa
Fanika gera-era mböŵö
Fanika gera-era mböwö no sambua fenaeta hada ba wangowalu ba Danö Niha ba hiza Ono Niha lö olifu ba wondrorogö hada da'a ofeta hawa'ara. Ba Danö Niha, no tehöngö ba zi sagörö ulidanö wa fefu Nono Niha oi sangila huku. Hada no ni'ofönai'ö moroi ba danö bö'ö. Lala wa'auri niha no so ba wondrakö ba mbalö hada dozi banua.
Fanika gera-era mböwö Laraga
Me föna ba Laraga si no teboloso ba danö niha i'oroi Öri Idanoi, Öri Ononamölö Laraga, Öri Tabaloho, Öri Onohada, Öri Ulu, Öri Zowu, Öri Bogali, Öri Maziaya, Öri Tanaya'ö, Öri Sawö, btn. Na latika gera-era mböwö ba wangowalu simane si so ba da'a tou:
Ba wa nika era'era mböwö so lima ngawalö yaia da'ö:
Fanutunö nga'ötö furugö
Dasiŵa nono Duada Sirao Uwu Zihönö, Tuada Sirao Uwu Zato, yaia da'ö:
Tetutunö irugi mi si tou zoboto.
Fangerai böwö (molo'ö bosi)
Ba da'a so nihenagö zoroi tou ya'ia da'ö
Si toröi:
Howu-howu
Na ögo'ö fefu niwa'öra andre ba yamufahowu'ö ami Lowalangi, ya'okafu ami mane idanö, ya'odöŵa-döŵa ami hulö na'ua, yatobali ami tanömö, yatobali ami töwua, yatobali ami salaŵa, yatobali ami sebua, ya mo'ono ba ya monga'ötö ami, yahönö zi so ba halama, ya liwu zi so ba mbanua, ya mo'ono ami ono alawe, ya monga'ötö ami ono matua, ya hulö nene ba nasi ya hulö ndröfi ba mbanua
Degu-degu
Na lö atö öfalua ba mazui lö ögo'ö goroisa si no laŵa'ö, ba asoso gömöu sadaha-daha sara mbawi sara gana'a.
Fagitö
Fagitö ya'ia da'ö sambua lala wama'ala fofo ba danö niha. Lalania, lahalö gitö zinanö ma sinumbua sotöi Itölio, lakhai ba la'edogö zole nahania, lahalö ndrege ni'oguna'ö, nönö famarukania, lahalö ma lakhai gitö zinanö ma sinumbua sotöi Na'a. No tobönö gitönia, ba larino, ba wangabölö'ö fa'afakitönia. Gitö si so ba zole no mege, la rino nano asoso sibai ia, ba la fuyu'ö misa ba likhe ma ono geu silö esolo sibai sitola manuge dania wofo khönia. Nano fefu la fuyu'ö misa ba likhe ma ba nono geu, amena la faigi hezo naha soya fofo. Simane fofo La'oro, nano inötö mowua atö mburune, ba oya sibai La'oro ba da'ö, gitö si no lahenagö, lahaogö lafasa ba ndraha mburune, böi la farege sibai, ena'ö lö mangelama wofo. Baero ba hogu mburune, fagitö tola ba naha gamondria wofo ba mbawa mbombo. Hiza böi ba likhe, lahalö lewuö latutusi ndrahania ma'ifu ba ba da'ö labe'e misa gitö, irege fofo simondri ba da'ö manuge ira, ba no ya'i fakitö. Fama'ala tanö bö'ö baero gitö, la fasa wuka, irege fofo sohombo aekhu ia ba wukha, ba hatö fanga'i ba niha.
Fanika gera-era mböŵö
Degu-degu
Simanö maedo-maedo fanika era-era mböwö ba Laraga Öri Sawö.
Lölö'abölö
Lölö'abölö no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2023.
Hilindraso
Hilindraso no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2027.
Luo
Luo (simbol: ) no sambua ndröfi si tobali fusö nifotöi ba li Indonesia tata surya, nifasui-sui gulidanö. No arakhagö owulo-wulo ia ba afönu plasma saukhu awö magnet. Fa'ebuania töra ambö 109 wa'ebua gulidanö.
Tögimbögi
Tögimbögi ya'ia da'ö no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2017.
Hili’alaŵa
Hili'alaŵa no töi desa ba Danö Niha:
Sisobandrao, Sirombu
Sisobandrao no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2018.
Lölözaria
Lölözaria no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2012.
Lölö'ana'a Gidö
Lölö'ana'a Gidö no sambua mbanua ba Kecamatan Gidö, Kabupaten Nias. Kodenia ba wamatörö Indonesia 12.04.06.2020.
Tugala
Tugala no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2023.
Lölözasai
Lölözasai no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2029.
Hilifaösi
Hilifaösi no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2007.
Gunungcahaya
Gunungcahaya ya'ia da'ö no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2025.
Sirofi
Sirofi no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2026.
Wu Sangui
Wu Sangui (mubaso wu san-kuei; ba Li Tionghoa 吳三桂) no samösa mbalugu ndra saradadu ba ginötö wamatörö dinasi Ming ba danö Tiongkok. No tehöngö sibai ia börö me no itolo soi Manchu ba wangalani nga'ötö Ming. Me no mamatörö ira, ba i'anemai'ö lafasindro wamatörö sibohou nibe'e töi Dinasti Qing. Ba hiza lö ara me no tefasindro Qing, ibörötaigö Wu wanuwö dinasi si bohou andre, börö me omasi ia mamasindro mangawuli dinasti Ming.
Fa'auri
Tumbu Wu ba ndröfi 1612. Ebuabua ia ba ngambatö zaradadu (keluarga militer) bakha ba dinasti Ming. Fao ia khö namania ba wanarogö ola danöra ba möfi si fasui. Baero Göli Kara Sebua si tobali ola danö ndra niha Tionghoa ba soi bö'ö, ibörögö mangabölö ba mangebua zaradadu niha Manchu. Asese ladönisi ia ena'ö fao khöra, ba lö irai i'o'ö. Ba zi samuza ma'ökhö, Wu andrö tobali bohalima ba gowuloa zaradadu sanarogö ola danö ba nahia sotöi Töröŵa Shanhai. Ba zi tambai döröŵa andrö so danö niha Manchu sotöi Manchuria. He ŵa'ae ibörögö alö wa'abölö wamatörö kaisaro, lö irai faröi ia moroi ba halöŵö nia.
Fa'adudu dinasti Ming
Ba ndröfi 1644, Beijing, ina negara Tiongkok, aekhu ba danga samarukhu sotöi Li Zicheng. Ifaehagö wa'atesindro dinasti Shun. Ba wamarukhu da'ö, lataha nama Wu andrö ba he göi fo'omonia sotöi Chen Yuanyan. Börö me no i'ila wa lö lala bö'ö sa'ae, ihalö gangetula Wu. Ibali'ö ia sanuturu lala khö zaradadu Manchu ba we'amöi ba danöra. Baero da'ö, abölö aolo dödö Wu khö ndrawa Manchu moroi khö Li, si fasambua soi khönia börö me dawa Manchu andrö ba no latema'ö wamahaö Kohucu sifagölö ba wamatinia. No fabö'ö ba mbuabua niforoma'ö Li. Moroi ba zi tambai gaekhula Göli Kara Sebua fasui Töröŵa Shanhai tohare saradadu Manchu ba la'iagö danö Tiongkok. Me no aefa lafabalitoyo saradadu Li ba zaradadu Manchu lö laröi danö Tiongkok. Hiza i lafasindro dinasti si bohou sotöi Qing.
Me no aefa tefasindro dinasti da'ö ba la'amualagö lakhömi sebua khö Wu ira niha Manchu ba lafangoŵalu ia göi khö nono-alawe, ono mbalugura. Ifasindro ngawawara zaradadu aŵö famatörönia samösa ba gaekhula raya danö Tiongkok. Ero'ero döfi göi lafa'ema khönia gana'a ba firö soroi ba gödo kaisaro si bohou. Ba zi hauga fakhe aefa da'ö, me no mangahono dinasti Qing, labörögö laheta wa'abölö gamatöröŵa ba he göi saradadu nifatörö Wu. I'andrö Kaisaro Kangxi khö Wu Sangui ena'ö izarazara wanou'ö tou famataronia khö kaisaro. Lö fatema Wu. Börö da'ö ibörögö ilau ŵamarukhu. Ba gotalua zaradadunia, i'ila wa oya nasa somasi na ifuli tefasindro dinasti Ming. Me 'i'ila da'ö ba tumbu ba dödönia wangoguna'ö ya'ira, imane khöra omasi ia na aheta ndrawa Manchu ba danöra ba ifuli ifasindro dinasti Ming. Mato hadauga ira mbohalima moroi ba dinasti Ming bö'ö lafasindro Famarukhu si Tölu Bohalima (1673-1681). Ba ndröfindröfi si föföna, ba tola ladöni khöra ahatö matonga danö Tiongkok. Hiza i, ba zi lö mutötöna mofökhö abölöbölö Wu irege mate ia ba ndröfi 1678, lima waŵa me no ifasindro dinasti si bohou "Zhou Sebua". Me no mate ia sa'e ba lahuku mate nononia ono matua sia'a, ba ibunu samösa ia ma'uwunia matua.
Manö-manö Wu
Molo'ö niha ba Tiongkok, ba zi lö arara Wu Sangui andrö no oi "ifamawa" dinasti Tiongkok. So manö-manö Tionghoa sanutunö wa lö sökhi gamuata Wu Sangui, lö fa'asökhi khönia ba dinasti Ming, Shun, faoma Qing. Ba hiza sökhi wanguŵa'öra na latutunö hewisa wa'omasinia khö wo'omonia Chen Yuanyan, irege asese la'oguna'ö ia tobali mene-mene wongambatösa.
Amandraya, Amandraya
Amandraya ya'ia da'ö no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2030.
Hiliwarökha
Hiliwarökha no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2008.
Nadaoya
Nadaoya no dombua duria si no oi larongo niha dozi soi ba sangila fetaro hulo Danö Niha. Nadaoya hikaya si tehöngö, ya'ia nifotöi niha sebua. Me föna na laŵa'ö ira satua, fa'atohare Nadaoya na fetaro so zedöna i'a heŵa'ae ofeta iada'a tebai ni hörögö hadia sindruhu no so ni'ania niha ba mazui ha nidunödunö manö. Hiza turia si tehöngö andrö, mozawili ba zi sagörö Tanö Niha he wa'ae fabö'ö-bö'ö wanutunö dozi banua, ha ya'ia wa Nadaoya andre tenga turia sibohou ia. Na iraono ma ne ma'ökhö, lö sa'ae fakhamö larango me ambö göi so sa'ae duria tefahö Nadaoya. Na molo'ö si no teturiagö wa Nadaoya, ebua niha, ba alaŵa, na falukha ia ba niha, ba na lafaigi ia, idugu alaŵa sirugi hörö wamaigi.
Na möi niha ba mbolo mbenua ma ba gatua, ba oya gamonita si lö tola lö'ö labe'e ba dödö simane tebai egebua li, böi so ba dödö wolau si lö sökhi, tebai kiö ba mbörö geu sebua, ba tanöbö'önia. Na tesawö gamonita andrö ba so manö dania zalua, simane ifaelungu ia bela, tola olifu niha lala wangawuli yomo. Motandra wa ba Danö Niha wa'ebolo nasa mbolo mbanua si so atua, ma si lö si teboka ni bali'ö bolo mbenua, faudu manö na oi tesöndra ngawalö sanalu'i fangera-ngera niha iada'a. Nadaoya molo'ö nirongo ba zatua föna, ya'ia mealu, ilau malu, ba larongo niha li nia, no ösira-zira, ilau fakaehuhu, tenga simane fakaehuhusa niha si to'ölö, ebua li nia, ba na terongo atö li nia andrö, na tola niha samondrongo böi la fa'ema, me no lafaduhusi tödö wa so ni'ania niha.
Me no so wa'aboto ba dödö ba niha, ba turia sanandrösa khö niha salaŵa sibai, sebua boto andrö sotöi Nadaoya, itugu ara ba itugu taya duriania, ha ya'i si tobali fangi'ila ba niha ba ginötö iada'a wa no irai so duria Nadaoya ba Danö Niha. Sauli itörö todö wa no sambua hikaya ia me föna ba Danö Niha, no tenga sa'ae ni bali'ö ia fabu'asa, ba hiza'i tobali sambua okhöta hikaya ma nidunö-dunö soroi ba Danö Niha.
Inada Sirici
Molo'ö si no la'ila niha wa böröta niha ba Danö Niha ya'ia da'ö so nifotöi Hoho sowanua asese lawa'ö ia ono mbela. Ono Mbela andre, nga'ötö razo sangokhögö ba ngawalö ndraso ma benua si so ba zifasui ba danö fetaro so ira. Hiza inada Sirici, Ono Mbela asese lawa'ö niha sauri ba hogu geu (manusia pohon), safusi ösi, ba hiza inada Sirici i'ohe ba gulidanö ndraononia si daönö khönia, lalania we'aso ba danö i'olae liana lagara, sambua sinumbua sanana. Ba hiza me no omumu liana lagara andrö, ba lö fefu ofeta ira ba danö, so zi tosake ba hogu geu, da'ö ni tötöira bela ma ono mbela. Ba me no agatoru ösa nono ninada Sirici andrö, so ösa zamini'ö ya'ira ba dögi ba lö sa'ae latötöi ia Ono Mbela, hiza lakaoni khöra, Nadaoya. Si no la'ila niha, wa nadaoya andre, mboto niha sebua, aitö niha, ebua högö, ba hiza tebai mu osisi'ö hadia so nga'ötö ma lö'ö ba ha tandra ma lahe si so ba naha ni farisayoi ondröita meföna, simane siso ba tögi ndrawa.
Ononamölö III
Ononamölö III no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2002.
Si'öfa'ewali
Si'öfa'ewali no töi desa ba Danö Niha:
__DISAMBIG__
Awela
Töi awela eluahania fangalösö (Li Indonesia amplas). Me föna ba Danö Niha tesöndra oya ngawalö mbotoŵa ni'oguna'ö ba wangalösö fakake nihaogö moroi ba döla geu simane: bulu go'o, bulu gezero soköli, bulu mohi-mohi soköli, ba tanöbö'önia. Ba ginötö iada'a ba lö sa'e la'ogunaö gawela moroi ba mbulu go'o, bulu gezero soköli ma bulu mohi-mohi soköli, börö meno so gamawaö garate wangalösö nifotöi amplas nifamawa ba toko ma ba harimbale.
Sitölubanua, Bawölato
Sitölubanua no sambua mbanua ba Kecamatan Bawölato, Kabupaten Nias. Kodenia ba wamatörö Indonesia 12.04.11.2009.
Hilifadölö, Amandraya
Hilifadölö no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2014.
Sisobaoho, Mandrehe Barat
Sisobaoho no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.200.
Hilihöru, Amandraya
Hilihöru ya'ia da'ö no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2005.
Fa Niha Saitö
Fa Niha Saitö sambua mai-mai moroi ba Danö Niha, sarakhagö taya ba ginötö iada'a. Iraono si tumbu ba ndröfi siŵa wulu ofeta dua ngahönö iada'a lö sa'ae la'ila wamaisa simane da'a. No sökhi sibai me so ginötö nasa ba zanura ba Wikipedia Nias tola lasura hewisa ngawalö zalua meföna si lö fakhamö lasura ia, ba hiza tola möi fangi'ila ba ndraono mane ma'ökhö.
Faniha Saitö andre, mai-mai nilau ndraono ba mbanua ba Danö Niha, si oföna ba owulo ira ba lalau fa si, ba wotatugöi haniha zi so ba gendro. Si tefili sangagö gendro, ya'ia dania zangalui sifamai tanö bö'ö si no mamini'ö ya'ia misa. Sahou ofeta ba gendro, ya'ia zikala ba igatini wangago endro si no latatugöi wetaronia.
Faniha saitö tola latötöi göi ia fambini-mbini, irege omuso dödö ndraono sifao ba wamaisa andrö. Mai-mai da'a si no la'ila ba Danö Niha, sambua mai-mai same'e famaha'ö ba zifamai, ba wolo'ö dozi goi-goi si no la osara'ö, ba tenga ha da'ö, ya'ira si famai so khöra woharagoi angetula zato, ba to'ölö ba wanema'ö fa'amöna ba simanö göi wa'akala. Moguna tefatunö ba ndraono mane ma'ökhö ia, ha sitobali ondröita si lö auli itörö tödö dania ba zi so föna, si tobali fa'akayo zinura ba Wikipedia Nias, heŵa'ae lö nasa umbu si tobali zinura andre, ba numalö ginötö te tötöna wa monönö wa'omasi niha moroi ba Danö Niha ba wanura ba gu'ö ba möi famoadu soi Nono Niha.
Fanötöi mai-mai andre, ba gangolifa wehede moroi raya ba hegöi ba gaekhula ma zui atumbukha, tola manö fabö'ö, ba hiza lö mangeheta eluahania si no la'ila dozi niha soroi ba Danö Niha. Ba mbanua bö'ö misa so manö wamaisa sifagölö ha fanötöi zi fabö'ö. Ni tötöna ba zimöi fatome ba gu'ö Wikipedia na so gonönöta ba tefaudu sibai na lanönö, me möi fangatarö ba dalinga niha wa so duria si sökhi si no irai so ba Danö Niha, ba la odödögö ena'ö böi irege taya ia.
Hilimaera, Amandraya
Hilimaera no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2028.
Lölöhia
Lölöhia no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2005.
Hilimböwö, Amandraya
Hilimböwö no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2009.
Hiligodu Botomuzöi
Hiligodu Botomuzöi no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2001.
Fadorosifulubanua
Fadorosifulubanua no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2006.
Universitas Pelita Harapan
Universitas Pelita Harapan (UPH) ya'ia da'ö sambua sikola salawa swasta modane-dane ba khö Keriso. UPH mo'ahonoa ba Lippo Village, Tangerang, Banten, simane Program S1 mo'ahonoa ba Lippo Village, Kelapa Dua, Tangerang, Banten, Program Master UPH mo'ahonoa ba Karet Semanggi, Setiabudi, Jakarta Selatan.
Hikaya Universitas Pelita Harapan
UPH tefasindro me fele dölu mbaŵa si felendrua 1993 (13 Desember 1993), nifasindro oleh '''Ir. Johannes Oentoro ba Dr. (HC) James Riady' (Lippo Group''). I'otara ba ndröfi 1994, Yayasan Pendidikan Pelita Harapan (YPPH) melalui UPH lafabu'u wa moroi ba dödöra wamalua awö wamalului halöwö ba khö wamareta Indonesia, ba lala halöwö ba wamahaö (pendidikan), ni'ohalöwögö secara profesional, fakultas ba kurikulum fondrege sökhi, awö wame'e tolotolo (beasiswa) ba nifaha'ö (mahasiswa). Ia'da'e kampus UPH so lima nahia ya'ia da'ö, UPH Main Campus, UPH Semanggi, Medical Science Group Campus, UPH Surabaya Campus ba UPH Medan Campus.
UPH festival
Acara da'e tefalua ba wogaoni awö wanema'ö ndraono sikola sino tefasura'ö töi ba kampus da'a, fangandrö saohagölö meno tola terorogö ba zidöfi fa'ara.
Alumni
Alumni UPH:
Malaysia
Malaysia no sambua negara si so ba Asia Tenggara ba zitambai nasi na lafaigi moroi ba Medan. Ibukotania Kuala Lumpur, heŵa'ae abölö oya gödo wamatörö so ba Putrajaya. Sowanua khönia arakhagö 60% niha Melayu, bahiza so göi niha Tionghoa awö niha India.
Mado
Mado nifake Ndraono Niha.
A
Amazihönö
B
Baeha, Baene,  Baewa,  Bago,  Bagolö,  Balazi,  Bali,  Baru, Bate'e, Baŵaloŵalangi, Baŵameneŵi, Baŵaulu, Bawö, Bazikho, Boha, Bohalima, Böröhili, Börömezaya, Böwo,  Bu'ulölö,  Buaya, Bulu'aro, Bunaŵölö
D
Daeli, Dachi/Dakhi, Daföna'ö, Dafulu, Dandrosa, Dao, Daru, Dauwö, Daŵölö, Daya, Delau/Telaumbanua, Delötö, Dilalö, Dohare, Dohöna, Dohude, Dohulu/Duhulu, Dolea, Döwa, Duha, Duru, Duwulani
F
Fakho, Famaugu,  Fanaetu,  Farökha, Fau, Fawura, Finowa'a, Fondrahi
G
Gafore, Gaho, Gamazu, Gamainö, Gamarö, Gamöfö, Ganumba, Garamba, Gari, Gaurifa, Ge'e, Gea, Gehomo, Giawa, Göri, Gowa, Gowi, Goŵasa, Gulö
H
Halawa, Halu, Harefa, Haria, Harimao, Harita, Hawa, Hawa, Hendri, Hia, Hinare, Hondrö, Hulu, Humendru, Hura
L
La'ia, Lafau, Lahagu, Lahu, Lalu, Laoli, Laoŵö, Larosa, Lase, Lature, Lauwö, Laŵölö, Lazira, Limbu, Lowalani, Lö'i, Lömbu, Luaha, Luahamboŵo, Luo
M
Maduŵu, Manaö, Manaraja, Mangiwadanö, Maru'ao, Marundruri, Ma'uwu, Mazulai, Mendröfa, Meziwa, Mola, Möhö
N
Nadoya, Nahönö, Nakhe, Namölö, Nanehe, Naya, Nazara, Na'uru, Ndraha, Nduru, Nehe, Nene
O
Owasaluo
S
Sabuanafulu, Sadumba, Sao'iagö, Saota, Sarahönö, Sarumaha, Siawa, Siba'a, Sifalaete, Sihura, Siyawa, Si'owasa, Sisobaene, Siwa'ahe, Solokhoi
T
Tabalihili, Taföna'ö, Telaumbanua
W
Waha, Wahuwusa, Ŵakho, Wandru, Waö, Ŵaoma, Ŵarai, Warökha, Ŵarasi, Ŵaruwu, Ŵate, Ŵaya, Ŵa'u
Y
Yawazihönö
Z
Zabölö'ani, Zagö, Zagötö, Zai, Zalukhu, Zamili, Zamönö, Zandroto, Zebua, Zega, Zendratö, Ziawa, Zidömi, Zihönö, Zikhamö, Ziliŵu, Zimali, Zina, Ziraluo, Zolobö, Zörömi
Hilisalo'o, Amandraya
Hilisalo'o ya'ia da'ö no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2024.
Mamaukhu
Mamaukhu ya'ia da'ö halöwö nilau ina gurifö sangadulo. Töi manu sangadulo lafotöi "samaukhu".
Mamaukhu manu
Sihene si no mangadulo inötö mamaukhu, adulonia nomege ifaukhugö fa'ara dua wulu asara (21 hari) ba mamoto tobali ono manu.
Botohaenga
Botohaenga no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2012.
Lasara Botomuzöi
Lasara Botomuzöi no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2002.
Fetero mangositengagö Yesu
Fetero mangositengagö Yesu ba Li Indonesia Petrus menyangkal Yesus hikaya ma waö-waö hewisa samösa Fetero mangositengagö Yesu si no tesura ba mbuku ni'amanoni'ö ba zi öfa mbuku duria somuso dödö, yaia da'ö ba mbuku Matai'o, Mareko, Luka, Yohane. Hikaya Wetero andre ba wangositengagönia Yesu, ba hiza Yesu samösa asöndru dödöNia, me Fetero andrö ba ono muri Yesu ma nifahaö Yesu siföföna sibai. Hikaya da'a arakhagö fagölö ira hewisa Yuda banua Gariota simanga mböli Yesu, ono murinia bö'ö, irege alua wondra'u Yesu irugi labunu mate. Amaehuta, bazidombua hikaya da'a, Fetero tobali hikaya sihera-hera dödö niha,me ba gafuriata ya'ia mangesa tödö ba tobali tenge-tenge ma solohe tanga niha samati ba ginötö da'ö, Yuda banua gariota andrö, ba alua khönia zilako me ibunu ia itaŵi mbaginia.
Yesu no itahö zalua khö Wetero
Luka faza 22 ayati 31 irugi 34 imane Yesu ''He Simoni, he Simoni Fondrondrongo! No tetehegö khö gafökha bawanandraigö ya'ami fefu hulö zohalöŵö badanö sangeheta böra moroi baguliho.ba hiza mangandrö-Do salahiu, Simoni, ena'ö lö taya wamatiu.Ba nano mangawuli ndra'ugö khö-Gu, öfa'abölö ndratalifusöu. Yohane faza 13 ayati 37 ba 38imane Fetero khönia, He So'aya hana watebai u o'ö Ndra'ugö iada'e. Utehegö mate ndra'o khö Zo'aya. Ba itema linia Yesu,Hadia sindruhundruhu ötehegö mate ndra'ugö khögu?,haogö fondrondrongo, fatua lömiwo nanu dania, no medölu kali öfaduhu'ö lö ö ila ndra'odo!. Nitöngöni: Miwo manu dua kali, tesöndra ha bazura Mareko. Sakali miwo manu tandra wa miwo nasa irege moluo.Fayum papyrus i akui sura Mareko waso tesura wehede dis=dua kali. Femiwo manu siföföna ya'ia dandra inötö zago bözi tölu ba zibongi.
Lölömoyo, Amandraya
Lölömoyo ya'ia da'ö no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2013.
Fetero mangositengagö Yesu
Fangositenga Fetero
Waö-waö hikaya medölu kali Wetero bawangositengahö Yesu, molo'ö öfa mbuku duria somuso dödö. Matai'o 26 faza 69 irugi 75 Fetero meluo da'ö ya'ia nomodao-dao baero bagolayama.
Mareko faza 14 ayati 66 irugi 72 lewuö da'ö fetero so ia tou bagolayama. Ifuli i ila Wetero sawuyu andrö bada'ö,imane si so andrö, niha andrö samösa bagotalua nifaha'ö Yesu ! Ba ifuli i'osilö'ögö Fetero.
Mohili, Amandraya
Mohili no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2011.
Hilimböwö Botomuzöi
Hilimböwö Botomuzöi no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2004.
Orahili, Bawölato
Orahili ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2013.
Angolifa Mbuku Zura Ni'amoni'ö
So dombua gölu-gölu Zura Ni'amoni'ö ni'oguna'ö ndra Niha Keriso, ya'ia da'ö buku Gamabu'ulali Siföföna ni'oguna'ö göi ndra Niha Yahudi ba buku Gamabu'ulali Sibohou, nisura ndra niha samati khö Yesu. Sura Ni'amoni'ö nibaso Yesu samösa ya'ia buku Gamabu'ulali Siföföna.
Da'e tou gangolifa mbuku si so bakha ba Zura Ni'amoni'ö ni'ali Heinrich Sundermann ba li Niha.
Fangoguna'ö faza ba ayati
Omasi'ö ö'oguna'ö templat faza ba ayati Zura Ni'amoni'ö? Templatnia so ba SN Baso ba da'ö hewisa wangoguna'ö ya'ia.
Si'öfabanua
Si'öfabanua no töi mbanua ba Danö Niha:
Föfö döi mbanua:
__DISAMBIG__
Sifaoro'asi, Amandraya
Sifaoro'asi no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2004.
Michelin Guide (buku)
The Michelin Guides (ba Li Prancis Guide Michelin) no sambua mbuku sama'oli fefu hotel ma restoran fondrege fahöna (ehao restorannia, ami gö khönia ba moadu göi wama'oli ya'ia) molo'ö bosi wa'afahöna nifataro Michelin. Michelin no sambua perusahaan samazökhi gaolo-gaolo moto awö hondra (li Indonesia ban) moroi ba Prancis. Lafotöi ia guide, eluahania fanuturu lala, sanolo niha ba wanöndra heza so hotel awö nahia wamazökhi moto ba hondra na so zi tekiko. Buku andre tebörögö laraka töra otu fakhe si lalö. Töinia sindruhu Red Guide, ena'ö tefabö'öni ia moroi ba mbuku tanö bö'ö nifa'anö Michelin sotöi Green Guides, sambua buku same'e fanuturu lala si fakhai ba kota, daerah ba negara. Michael Guides no tobali fame'e bosi restoran fondrege tehöngö ba zi sagörö ulidanö. Ibe'e Michelin Guides tölu ndröfi ha khö restoran amilita fondrege fahöna. Restoran sanöndra ndröfi Michelin Guides tola latötöna wa itugu ato niha si möi manga khönia, eluahania tobali tandra wa monga'öla bisnis-ra. Ba khö niha sato, na möi ira ba sambua restoran si so ha'uga ndröfi Michelin Guide ba tola faduhu dödöra wa restoran andrö ehao sibai ia ba ö khönia fondrege ami ba moadu.
Waö-waö
Me ndröfi 1900 ha ambö 3.000 moto so ba Prancis. Ena'ö tola tedou wamawa moto, ba simanö göi wamawa gaolo-gaolonia, lafa'anö ya'ira sokhö pabrik gaolo-gaolo moto (Édouard ba André Michelin si fatalifusö) sambua buku si tola la'oguna'ö ya'ira sokhö moto faoma hondra ba wanöndra nahia heza tola la'a'azökhi moto ma hondrara. Labe'e töi mbuku andrö Michelin Guide. Labagi-bagi mbuku andre mato 35.000 ngawua khö niha sato lö böli (li Indonesia gratis). Bakha ba mbuku andrö lafa'oli gambara danö (peta), nahia heza tola lafalemba mesin moto, heza so hotel awö nahia wamawa wanikha moto si so ba zi sagörö Prancis. Öfa fakhe aefa da'ö, 1904, laraka wanuturu lala si fakhili ba Belgia ba simanö göi ba negara bö'ö ba Eropa.
Me aefa Wasuwöta Sebua I (li Indonesia Perang Dunia II) labulö'ö lala wama'anö ösi mbuku Michelin Guide. Iada'a oi lafaosa wama'oli restoran molo'ö kategori, lanönö göi hotel bö'ö (tenga ha hotel si so ba Paris) ba lö sa'ae labe'e bakha nifotöi iklan. Me itugu tehöngö Michelin Guide, labörögö wama'anö bosi wa'afahöna restoran. Oi lafatenge niha manga ba restoran ba ya'ira andre dania labe'e mbosi restoran andrö molo'ö hewisa nitöröra. Lö la'ombakha'ö khö zokhö restoran haniha ira ya'ira sanandraigö ö andre, ba lö göi la'ombakha'ö wa edöna labe'e mbosi restoran andrö dania. Moguna da'a ena'ö bosi wa'afahöna sambua restoran andrö sindruhu-ndruhu ba obyektif.
Hilarius Duha
Dr. Hilarius Duha, S.H., M.H. (tumbu me 21 Oktober 1962 ba Nias, Sumatra Utara) no Bupati Nias Selatan periode 2016-2021 faoma 2021-2024. Tebörögö ihalö halöŵö periode si-2 wa'abupatinia me 26 April 2021 aefa ifa'olo'ö ia Gubernur Sumatra Utara, Edy Rahmayadi ba Aula Raja Inal Siregar Lantai II Kantor Gubernur Sumatra Utara, Medan. Hilarius no göi samösa politisi PDI Perjuangan ba no tetou'ö ba dangania halöŵö Ketua DPC PDI Perjuangan Kabupaten Nias Selatan.
Sisarahili II
Sisarahili II ya'ia da'ö no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2008.
Manafo
Manafo ma zui monganga afo, ba Li Indonesia mengunyah sirih, no sambua hada famosumange ba Danö Niha nibe'e zowatö khӧ dome, ira satua hada, salaŵa, ba tanӧ bӧ'ӧnia.
Afo
Afo ya'ia da'ӧ tӧi rahu-rahu ninganga ba hada manafo. Tefa'anӧ ia ba mbolabola si tefazӧkhi moroi ba geleyӧmӧ so la'a-la'a soyo ba saitӧ. Rahu-rahu nafo andre ya'ia da'ӧ taŵuo, gambe, betu'a, fino, ba itaria gӧi tefaogӧ mbago. Afo da'e abӧlӧ abӧlӧ sibai gunania, he ba hada, fariawӧsa, awӧ ba wahuwusa. Ba hada abӧlӧ sibai te oguna'ӧ ia, ba na tebe'e ba dome sifao fanari tefotӧi ia fanari fame'e afo.
Lasarafaga
Lasarafaga no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2013.
Fangowai ba Fame'e Afo ba Danö Niha
Fangowai ba Fame'e Afo no sambua wenaeta ba gangolifa hada si no alua ba Danö Niha, i'onarai meföna irugi manö ginötö iada'a. Fangowai, ba asese laŵa'ö, sia'a hada ba Danö Niha, tenga sa'ae ni faha'ö niha hewisa wangowai, hiza no so ba dödö si no oi la'ila ni erei ero inötö moroi khö zatua baomo ba ndraononia. Ya'ahowu, fehede salaŵa sibai wenaeta nia na la tandrösaigö ba ngawua wehede tanö bö'ö, me no i'agö ba mböröta ngawalö wahuhuosa. Fangowai, Ya'ahowu ba Danö Niha, sambua fasumangeta ba niha samena falukha ba sambua fangi'ila huku. Fehede Ya'ahowu tehalö moroi ba ngawua wehede ehowu (Li Indonesia subur, sejahtera).
Ba Danö Niha, no oi tarongo wa meföna so nifotöi emali sanga'i högö irege niha oi mangelama ira zamösana, börö lö dozi niha sitohare ba dalu golayama, niha simöi fatome si sökhi, haniha zangila wa tengan sangai högö ia, na laŵa'ö ba da'ö, "Emali niha na falukha baewali, ba ono luo na no so yomo" eluahania, fatua ua falukha ba dalu newali böi ösö öfarisayoi wa niha simöi fatome si sökhi, na no irugi yomo nomo, na niha sifalukha andrö niha si no fa'ila, ba niha nifosumange sibai, andrö memböröta ba lö hadöi fangowai sifao fara'u tanga me lamane bada'ö, Mangelama nifö ba mboha eluahania, lö omasi zi samösa niha alua khönia zi lö omasi ia. Me tebai fara'u tanga börö me mangelama, ba andrö la'owai lamane: "Ya'ami yomo, he", "So ami yomo, ya'ami/yaugö yomo", ba na so atö niha ba itema, "he", moroi ba zalua da'a meföna da'ö wa so wangowai fao feme'e afo. Ba dozi banua so ma'ifu wa'afaehu, ba wanötöi sifao ba wa'ato'ölö ba ngawua ba zisambua banua ba lala si no te tagui ba wondrakö ni go'ö.
Fangowai
Na ba wondrakö Laraga fangowai hulö simane da'a: No so ami tome… no so ami sangai niha… no so ami sangowalu (kalau pada pesta perkawinan) ba la tema faoma Heeee…''' ma zui; Amagu balugu le no so'ö, amagu salawa le no so'ö ba la tema He'.
Na no aefa mangowai, ba latohugö nifotöi fame'e afo, si no tobali ngoli wasumangeta, ba lamane;
Mitema nafomi amagu salaŵa …
Amagu balugu le, ya'e nafoda si lö fadozi…... ma simane fame'e afo simane da'a; ya'e nafo awö mbago…..